Salem, Oregon

Ti Salem  ket isu ti kapitolio ti Estado ti Oregon, ken tugaw ti kondado ti Kondado ti Marion. Daytoy ket mabirukan idiay sentro ti   Ginget Willamette idiay para-igid ti Karayan Willamette, nga agayos nga agpa-abagatan iti uneg ti siudad. Ti karayan ket mangporma ti pagbaetan a pagbeddengan dagiti kondado ti Marion ken Polk, ken ti kaarrubaan ti siudad ti Laud a Salem ket adda idiay Kondado ti Polk. Ti Salem ket nabangon idi 1842 ken nagbalin a kapitolio ti Teritorio ti Oregon idi 1851, ken nainkorporado idi 1857.

Ti Salem ket addaan iti populasion iti 154,637 segun ti senso ti Estados Unidos idi 2010, ken mangaramid daytoy iti maikatlo a kadakkelan a siudad iti estado kalpasan ti Portland ken Eugene. Ti Salem ket basbassit ngen maysa nga oras iti kaadayo iti panagmaneho manipud idiay Portland. Ti Salem ket isu ti kangrunaan a siudad ti Estadistikal a Lugar ti Metropolitano ti Salem, daytoy a metropolitano a lugar ket sakupenna dagiti kondado ti Marion ken Polk ken addaan iti naitiptipon a populasion iti 390,738 manipud iti senso ti Estados Unidos idi 2010. Ti karkulo idi 2013 ket nangikabil ti populasion ti metropolitano iti 400,408, ti maikadua a kadakkelan iti estado.

Dagiti nagibasaran

Dagiti akinruar a silpo 

 Siudad ti Salem

Estados Unidos